ગરીબડાં જંગલવાસીઓને આ કશી ગતાગમ પડતી નહિ. એ કાફલો બસ એમ જ આવી ચડતો. આખો દિવસ પહાડોમાં, જંગલોમાં અને કસબાઓમાં ઘૂમતો રહેતો. ગમે તેના કૂબામાં ધસી જાય. ચોતરા પાસે ચારપાઈ પથરાવે અને 'ગિનતી હૈ... ગિનતી હૈ' કહીને કસબાના એક-એક આદમી, પુરુષ, સ્ત્રી, નાના-મોટાં સહુને ઊભા રાખે. ધ્યાનથી નીરખે. અમુક તંદુરસ્ત જવાનિયાઓને કદીક પોતાની સાથે વેઠ પર લેતા જાય. આમરાળથી દોઢ-બે કોસ દૂર એક ધોળિયાના ખેતરમાં કામ કરાવે અને પછી ત્રણ-ચાર દિવસે પાછા મોકલી દે.